འབྲས་ཀྱི་གནས་ལ་བསམ་པས་ཕྱི་མའི་འཁོར་བའི་ཕུན་ཚོགས་ལ་ཞེན་པ་
ལྡོག ངེས་པར་འབྱུང་ནས་ཐར་བའི་གོ་འཕང་དོན་དུ་གཉེར་ཞིང་། ཐར་བ་
རང་གི་གར་སྒྲུབ་མི་ཤེས་པས་བླ་མ་དགེ་བའི་བཤེས་གཉེན་མཚན་ཉིད་
དང་ལྡན་པ་ཞིག་གིས་སྟོན་པ་ལས་ཁྱི་དང་གློ་བ་འཕྲད་པ་བཞིན་དུ་སུ་ཐུག་
ཐུག་གང་བྱུང་བྱུང་གིས་མི་ཆོག་པར་བརྒྱུད་པའི་བྱིན་རླབས་དང་ལྡན་ཞིང་
མན་ངག་གི་གནད་ལྡན་པ་རེ་བསྟེན་པ་གལ་ཆེ། དེ་ལྟར་དགེ་བའི་བཤེས་
གཉེན་བསྟེན་ཅིང་ཉམས་ལེན་གནད་དུ་འགྲོ་བ་ལ་བློ་ལྡོག་རྣམ་པ་བཞིས་

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
རྒྱུད་མ་འབྱོངས་པར་སྟོང་པ་ཁ་ཁྱེར་གྱི་རྟོགས་ལྡན། ལས་འབྲས་ཁྱད་
གསོད་གྱི་གྲུབ་ཐོབ། མི་སྔོན་བཙུན་ཚུགས་ཀྱི་བྱ་བྲལ། ཆོས་བརྒྱད་ཞེ་བཞག་

གི་ཆོས་པ་ལྟར་སྣང་གི་གཡེང་བས་ཁྱེར་ན་དོན་མེད་པས། རལ་པའི་མ་
ཡིན་དབྱུག་པས་མིན། གསུངས་པ་བཞིན། རང་བཙོང་ངོ་ཚ་མེད་པའི་རྒྱུ་
འབྲས་ཁྱད་གསོད་ཀྱི་ཆོས་པ་ཡིན་ཟེར་བ་དེང་སང་གི་དུས་སུ་མང་རབ་
ཞིག་སྣང་བའི་རྗེས་རྒྱུག་མ་བྱེད། དང་པོ་དལ་འབྱོར་བཅོ་བརྒྱད་དང་ལྡན་
པའི་མི་ལུས་རིན་པོ་ཆེ་རྒྱུ་དཔེ་གྲངས་གསུམ་གྱི་སྒོ་ནས་རྙེད་པར་དཀའ་བ་
ཞིག་ད་རེས་ཐོབ་པ་འདི་སྐྱེ་བ་སྔོན་མར་ཚུལ་ཁྲིམས་སྲུང་། སྦྱིན་སོགས་
དགེ་བའི་བསགས་རྒྱབ་མང་པོས་གྲོགས་བྱེད། རྐྱེན་སྨོན་ལམ་རྣམ་པར་
དག་པའི་འབྲས་བུས་ཐོབ་ན། སྔ་མ་གང་བྱས་ད་ལྟའི་ལུས་ལ་ལྟོས། ཞེས་
པ་བཞིན་ཐོབ་པ་ཡིན་པས། ད་ཕྱིན་ཆད་དལ་འབྱོར་གྱི་ལུས་རྟེན་ཁྱད་པར་
ཅན་རྙེད་རྒྱུ་རང་གི་རྒྱུ་ལ་བརྟགས་ན། ཕྱི་མ་གར་འགྲོ་རང་གི་ལས་ལ་རག
ཅེས་པས་དལ་བ་ཐོབ་པའི་རྒྱུ་ཚུལ་ཁྲིམས་ཅི་བསྲུང༌། འབྱོར་བ་ཐོབ་པའི་
རྒྱུ་ཡར་དཀོན་མཆོག་ལ་མཆོད་པ་ཅི་བྱེད། མར་ངན་སློང་ལ་སྦྱིན་པ་ཅི་
བཏང་ལ་བརྟགས་ན་སྡོམ་པ་གསུམ་གྱི་ཚུལ་ཁྲིམས་སྲུང་ནས་དལ་བ་ཐོབ་
པའི་རྟེན་དུ་རུང་བ་ཤིན་ཏུ་དཀའ་བས། རིག་འཛིན་འཇིགས་མེད་གླིང་
པས། སྲུང་མཚམས་མི་ཤེས་སྲུང་བར་རློམ་པ་མཚར། །གསུངས་པ་བཞིན་
ལམ་ཁའི་ཁྱི་སྡོམ་བཞིན་དུ་གང་རྙེད་ཀྱི་ཟས་ཟ། གང་བྱུང་གི་གནས་སུ་
འདུག སུ་བྱུང་གི་གྲོགས་དང་འགྲོགས་ནས། རྙེད་རློམ་གྲོང་ཆོག་གི་ཉི་མ་
2

བློ་སྦྱོང་གི་སྐོར།
ཤོར་ན་འཆི་ཁར་འགྱོད་པ་ཡིས་གདུང་བས། དེ་ལྟ་བུས་མི་ཕན་པར། གུ་
རུ་རིན་པོ་ཆེས། རྙེད་པར་དཀའ་བ་ཨུ་དུམ་ཝཱ་ར་དང༌། །རྙེད་པ་དོན་ཆེན་
ཡིད་བཞིན་ནོར་བུར་མཚུངས། །གསུངས་པ་བཞིན། ཡར་འགྲོ་མར་འགྲོའི་
ས་མཚམས་རྟ་ཁ་སྲབ་ཀྱིས་བསྒྱུར་བ་ལྟ་བུའི་དུས་ཚོད་འདི་ན་དགེ་སྡིག་
སྤོངས་ལེན་ཞིག་བགྱིས་ན། ལེགས་ན་ཐར་བའི་གྲུ་གཟིངས་ལུས་འདི་
ཡིན། །ཉེས་ན་འཁོར་བའི་གཏིང་རྡོ་ལུས་འདི་ཡིན། །ཞེས་དགེ་བ་ཞིག་སྒྲུབ་
ན་ཡར་འགྲོའི་ས་མཚམས། ཚེ་སྟོད་པས་ཚེ་སྨད་བདེ། དེ་བས་འཆི་ཁ་དང་
བར་དོ་བདེ་ནས་བདེ་བའི་གནས་སུ་སྐྱེ་བ་གོང་འཕེལ་དུ་འགྲོ། མི་དགེ་བ་
སྒྲུབ་ན་ཚེ་སྟོད་པས་ཚེ་སྨད་དེ་བས་འཆི་ཁ་དང་བར་དོ་ནས་ངན་སོང་ངན་
འགྲོ་མུ་མཐའ་མེད་པར་འཁྱམས་འགྲོ་བས། བསམ་གཞིགས་ལེགས་
པར་བརྟགས་ནས་ད་ལྟ་སྐྱིད་སྡུག་གང་གི་སྣེ་ནས་འཛིན་བསམ་ན་རང་
གི་ལག་ཁར་ཡོད་པས་མི་དགེ་བ་སྤང༌། དགེ་བ་སྒྲུབ། དལ་འབྱོར་ལ་
སྙིང་པོ་ལོན་ངེས་ཞིག་མི་བྱེད་རེ་སྙམ་ནས། འདི་སྣང་ལ་མགོ་མི་འཁོར་ཡིད་
མི་ཆགས་པར་བསམ་རྒྱུ་ཆོས་ལས་མེད་པ། དྲན་རྒྱུ་ཆོས་ལས་མེད་པ།
བྱེད་རྒྱུ་ཆོས་མ་གཏོགས་མེད་པ་ཞིག་གི་བར་དུ་བློ་སྦྱོང་དགོས། དལ་
འབྱོར་ལ་སྙིང་པོ་ལོན་ཟེར་ན། ལུས་ངག་ཡིད་གསུམ་དགེ་བའི་ལམ་དུ་
དྲན་ཤེས་བཞིན་བག་ཡོད་གསུམ་གྱི་སྐྱ་བར་ཐོན་པ་སེམས་རྒྱུད་འགྱུར་
ངེས་པ་ཞིག་བྱེད་པ་ཡིན། དེ་མིན་པར་རང་གི་ཆོས་སྒྲུབ་པ་མི་ལ་ངོམ་རྒྱུ་
ཡོད་པ། མིས་བལྟ་ན་མཐོང་རྒྱུ་བཤད་རྒྱུ་ཡོད་པ་ཞིག་བྱེད་བསམ་ཚར་ན་
3

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
འཇིག་རྟེན་ཆོས་བརྒྱད་ཀྱི་བདུད་ཀྱི་ཁྱེར་བའི་ལྟར་སྣང་བཅོས་མའི་ཆོས་
པར་མ་སོང་བ་ཞིག་ཅི་ནས་གནད་གལ་ཆེ་རུང་། ད་དུས་དབང་གི་ཁ་ལྟ་
མཐོན་པོ། ལྟ་རྒྱུ་བསྒོམ་རྒྱུ་མེད། དགེ་བས་ཕན་མི་འདོགས། སྡིག་པས་
གནོད་མི་བསྐྱལ། ཕྱིན་ཆད་ཐོད་པ་མགོ་ལ་མི་འགོལ་ཟེར་ནས་སྤང་དགོས་
རྒྱུའི་མི་དགེ་བ་མི་སྤང་། དགོས་རྒྱའི་དགེ་བ་དང་དུ་མི་ལེན་པར་ཁ་ཕོ་ཅི་
ཆེར་སྒྲོགས། སྤྱོད་པ་ཁྱི་ལས་དམན། འདི་ཕྱི་རྒྱུ་འབྲས་གནས་ལ་འཆོལ་
ཉོག་ཏུ་སྤྱོད་ནས། སྐྱེ་འཆི་བར་དོའི་འགག་ལ་ཐུག་དུས་སེམས་ཅན་རང་
ག་བ་ལས་དམན་པ་རྣམས་ཀྱི་རྗེས་རྒྱུག་མ་བྱེད། གཉིས་པ་འཆི་བ་མི་རྟག་
པ་བསམ་པ་ནི། དེ་ལྟར་རྙེད་དཀའི་དལ་འབྱོར་ལ་སྙིང་པོ་ཞིག་ལེན་དགོས་
སྙམ་པ་ཡོད་ཀྱང་འཆི་བ་མི་རྟག་པ་འདི་བསམ་ནས་རྒྱུད་ལ་མ་སྐྱེས་ན་
ཆོས་སང་བྱ་དང་གནངས་བྱའི་ངང་དུ་མི་ཚེ་སྟོང་ཟད་འཆོར་བས། མི་རྟག་
པ་འདི་ཐུན་རེ་རེ་གཉིས་རེའམ་ལོ་རེ་ཟླ་རེ་ཙམ་ལ་བསམ་པས་ཇི་བཞིན་མི་
འོང་། དཔེར་ན་མཛེ་ཕོ་རྐང་ཆད་ལག་རྡུམ་ལ་སྨན་ཐུན་རེ་རེ་གཉིས་རེས་
ཕན་པ་མེད་པ་བཞིན་མི་རྟག་པ་བསམ་ཡང་ཡུན་ཐུང་ངུའི་རྒྱུད་འགྱུར་བར་
དཀའ་བས་གསར་རྙིང་གི་མཁའ་གྲུབ་རིས་མེད་པ་རྣམས་ཀྱི་གདམས་
ངག་མཐུན་པར། རྩ་བ་གསུམ། དེ་རེ་རེ་ལ་རྒྱུ་མཚན་གསུམ་གསུམ་གྱི་
སྟེ་དགུའི་སྒོ་ནས་ཉམས་སུ་ལེན་པ་ལ། རྩ་བ་ངེས་པར་འཆི་བ་ལ། སྐྱེས་
ནས་མ་ཤི་བར་མི་ཚེ་ལོས་ཟད། ལོ་ཟླ་བ་ཞག་ཟ་མ་དུས་སྐད་ཅིག་མ་རེ་རེ་
བཞིན་ཚེ་ཟད་ནས་འཆི་བ་ཉི་མ་ནུབ་རིར་ཕྱོགས་པའམ་ཆུ་ཕྲན་རྒྱ་མཚོ་ལ་

བློ་སྦྱོང་གི་སྐོར།
བསྙེགས་པ་བཞིན་དུ་ངང་གི་འཛད་པས་ངེས་པར་འཆི། དེ་ལ་རྒྱུ་མཚན་
གསུམ་སྟེ། འཆི་བདག་ངེས་པར་འོང་བ་ལ་སྨན་དང་སྔགས་དང་རིམ་འགྲོ་
བཅུད་ལེན་ལ་སོགས་པ་ཐབས་གང་གི་རྐྱེན་གྱིས་བཟློག་ཏུ་མེད་པས་ངེས་
པར་འཆི་བ་བསམ། གཉིས་པ་ཚེ་ལ་སྣོན་པ་མེད་ཅིང་འགྲིབ་བྱེད་བར་མ་
ཆད་དུ་ཡོད་པས་ལྟག་ཆུ་ཆད་པའི་རྫིང་བུ་མཐིལ་རྟོལ་བའམ། འབྲས་བུའི་
བང་མཛོད་བཅུས་པ་བཞིན་ངེས་པར་འཆི་བ་བསམ། གསུམ་པ་ད་ལྟ་
གསོན་པོའི་སྐབས་ན་མི་ཚེ་ཕྱེད་གཉིད་དུ་ཟད། དེའི་ཕྱེད་ཀྱི་སུམ་ཆ་
གཅིག་བྱིས་པའི་དུས་ཀྱིས་ཟད། སུམ་ཆ་གཅིག་གཡེང་བས་ཁྱེར། སུམ་ཆ་
གཅིག་རྒས་པས་མནར་བས་ཆོས་བྱ་བའི་ལོང་མེད་པར་ངེས་པས་འཆི་བ་
སྟེ༑ དབུགས་དབྱུང་དབུགས་རྔུབ་གཉིད་ཀྱི་ལོག་པ་ལས། །སད་ཁོམ་གང་
ལགས་དེ་ནི་ངོ་མཚར་ཆེ། །གསུངས་པ་བཞིན་བསམ་མོ། །རྩ་བའི་གཉིས་
པ་ནམ་འཆི་ཆ་མེད་པ་མ་བསམ་ན། ངེས་པར་འཆི་སྙམ་པ་ཙམ་ཞིག་ཡོད་
ཀྱང་། ད་དུང་མི་འཆི་བསམ་ནས་སེམས་ཀྱིས་མི་འཆི་བའི་ཕྱོགས་ཁོ་ན་
བཟུང་ནས་ཆོས་མི་འགྲུབ་པས་ནམ་འཆི་ངེས་མེད་བསམ་དགོས་པས་ནམ་
འཆི་ངེས་པ་ཡོད་དགོས་ན། དེ་བཞིན་གཤེགས་པ་ལྟ་བུའི་ཚད་མའི་སྐྱེས་
བུ་ཞིག་གིས་ཚེ་ཚད་བཞག་པའམ། ཡང་ན་རང་ཉིད་ལ་ཟག་མེད་ཀྱི་མངོན་
ཤེས་ཞིག་ཡོད་པས་ཤེས་སམ། ཡང་ན་གཤིན་རྗེ་ཆོས་ཀྱི་རྒྱལ་པོ་དང་
གཉེན་བཤེས་བཟང་པོ་ཞིག་བསྒྲིགས་ནས་ད་དུང་མི་འཆི་སྙམ་པའི་གདེང་
གསུམ་པོ་མེད་པར། སྔོན་གྱི་ཚེའི་འཕེན་པ་དགེ་བའི་ལས་མར་མེའི་སྣུམ།
Un
5

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
སྐྱེས་བུའི་མཐེབ་ཤུགས་ལྟ་བུ་ནམ་ཟད་མི་ཤེས་པས། དེ་རིང་ངམ་སང་ཉིན་
དང་ཟླ་བ་ཕྱི་མའམ་ལོ་ཕྱི་མ་གང་སྔ་མི་ཤེས་པས་ནམ་འཆི་ངེས་པ་མེད་པ་
དང་གར་སྐྱེ་ངེས་པ་མེད་པ་བསམ། དེ་ལ་རྒྱུ་མཚན་གསུམ། སྤྱིར་འཛམ་བུ་
གླིང་པའི་ཚེ་ལ་ངེས་པ་མེད་པས་ནམ་འཆི་ངེས་པ་མེད། གཉིས་པ་གསོན་
པའི་རྐྱེན་ཉུང་ཞིང་ཟས་གོས་གནས་མལ་ཡོ་བྱད་ཐམས་ཅད་འཆི་བའི་རྐྱེན་
དུ་འགྱུར་པ་ལ་བསམ་ན་ནམ་འཆི་ངེས་པ་མེད། གསུམ་པ་ལུས་ཉམས་
ཆུང་བ་ནམ་གཞུག་གི་སྦྲང་བུ་ལྟ་བུ་ཉམ་ཆུང་བས་ནམ་འཆི་ངེས་པ་མེད་
པའོ། །རྩ་བའི་གསུམ་པ་འཆི་བའི་དུས་གང་གིས་མི་ཕན་ཏེ། འཛམ་བུ་
གླིང་གི་རྒྱུ་རྫས་ལོངས་སྤྱོད་ཐམས་ཅད་མི་གཅིག་ལ་ཡོད་ཀྱང་འཆི་བའི་
ནངས་པར་ཁབ་སྐུད་པ་ཙམ་ཁྱེར་དབང་མེད་པར་ཐ་ན་གཅེས་པར་བསྐྱངས་
པའི་ལུས་འདི་ཡང་བཞག་ནས་ཕྱི་མའི་ལམ་པོ་ཆེར་གཅེར་བུ་ལག་སྟོང་
མཆན་དུ་བཅུག་ནས་འགྲོ་བ་ལ། དམ་པའི་ཆོས་མ་གཏོགས་གང་གིས་མི་
ཕན་པར་འཆི་ཁར་ཕན་གནོད་དགེ་སྡིག་གཉིས་ལས་མེད་པས་སྡིག་པར་
བཤགས་པ་དང་ཕྱིན་ཆད་སྡོམ་སེམས་དགེ་བ་ཆེ་ཕྲ་ཅི་འགྲུབ་ནས་བརྩོན་
འགྲུས་བསྐྱེད་དགོས། དེ་ལ་རྒྱུ་མཚན་གསུམ། ལུས་ཀྱིས་མི་ཕན། ལོངས་
སྤྱོད་ཀྱིས་མི་ཕན། གཉེན་བཤེས་ཀྱིས་མི་ཕན་ཏེ། ཀུན་མཁྱེན་ཆེན་པོས།
ཕ་ཁུ་ཚངས་པ་བརྒྱ་བྱིན་ཡོད་ཀྱང་མི་ཕན། མཛའ་གྲོགས་ལྷ་ཕྲན་སྟོང་
ཕྲག་ཡོད་ཀྱང་མི་ཕན། སྲིད་སྡེ་ལྷ་མིན་དམག་དཔུང་ཡོད་ཀྱང་མི་ཕན།
གསུངས་པ་བཞིན་བསམ་མོ། །དེས་ན་འཆི་བ་མི་རྟག་པ་འདི་ཁོ་ན་བསམ་
6

བློ་སྦྱོང་གི་སྐོར།
ནས་ཆོས་གཤའ་མ་ཞིག་སྒྲུབ་པ་དགེ་བའི་བཤེས་གཉེན་པུ་ཏོ་བའི་སློབ་མ་
བྱང་ཆུབ་སེམས་དཔའ་ཕྱིར་མི་ལྡོག་པ་ལྔ་བརྒྱ་བྱུང་བ་གདམས་པ་འདི་
ཟབ་པ་ལགས། བློ་ལ་ཡར་སྐྱེད་མེད་པའི། ཆོས་ལ་ཡར་སྐྱེད་གང་མཐོར་
བཏང་བས་ཕན་པ་མེད་པས། རང་རྒྱུད་ལ་རྟོག་དཔྱོད་ཞིབ་ཏུ་འཚལ་ལོ། །
གསུམ་པ་སྡུག་བསྔལ་ཤེས་པར་བྱ་བ་འཁོར་བའི་ཉེས་དམིགས་བསམ་པ་
ནི༑ ཕུང་པོ་ལྔའི་རིགས་འདྲ་མི་ཆད་པར་བྱུང་བ་འདི་འཁོར་བ་ཡིན་ལ། དེའི་
ཆོས་ངན་སོང་གསུམ་སྡུག་བསྔལ་གྱི་སྡུག་བསྔལ། མཐོ་རིས་ལྷ་དང་མི་
གཉིས་འགྱུར་བའི་སྡུག་བསྔལ། ཁམས་གོང་མ་གཉིས་ན་ཁྱབ་པ་འདུ་བྱེད་
ཀྱི་སྡུག་བསྔལ་གྱིས་མནར་བའི་ཁམས་གསུམ་པོ་མེའི་འོབས། སྲིན་
པོའི་གླིང༌། མཚོན་ཆའི་བལ་ལྟར་སྡུག་བསྔལ་ལས་མ་འདས་པས་ཞིབ་
ཏུ་རིགས་དྲུག་པོ་རེ་རེ་ཞིང་། གནས་དང་ལུས་དང་སྡུག་བསྔལ་དང་ཚེ་ཚད་
བཅས་ཞིབ་ཏུ་བསམ་ནས་སེམས་སྡུག་ལྷང་ངེ་བའི་སྐྱོ་ཤས་དང་། དེ་ལས་
ཐར་ནས་ཞི་བ་དོན་གཉེར་གྱི་ངེས་འབྱུང་བསྐྱེད་པར་བྱའོ། །བཞི་པ་ཀུན་
འབྱུང་སྤང་བར་བྱ་བ་ལས་རྒྱུ་འབྲས་གྱི་ཁྲིད་བསམ་པར་བྱ་བ་ལ།
སྤང་བྱ་
མི་དགེ་བའི་ལས། བསྒྲུབ་བྱ་དགེ་བའི་ལས་གཉིས། མི་དགེ་བ་བཅུ་པོ་
སྤང་ནུས་ན་སྡོམ་པ་ཐམས་ཅད་ཀྱི་གནད་འགག་ཚང་བས། ལུས་ངག་གི་
མི་དགེ་བདུན་པོ་རེ་རེ་ནས། གཞི་བསམ་པ་སྦྱོར་བ་མཐར་ཐུག་བཞི་རེ་
ཚང་ན་སྡིག་པའི་ཡན་ལག་ཆེན་པོ་རྫོགས་པ་དང་། མཐར་ཐུག་མ་ཚང་ན་
སྡིག་པའི་ཡན་ལག་འབྲིང་པོ་དང་། གཞི་བསམ་གཉིས་ཚང་ན་མེ་ལོང་ལ་
7

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
རེ་རེ་ནས་ལྟོ་སྦྱར་ཏེ་བསམ།
ཀྱི་སྡིག་པའི་ཡན་ལག་རྫོགས་ཚུལ་དང་རྣམ་སྨིན་གཞི་བསམ།
དགེ་བ་ལ་ཡང་དེ་བཞིན་བསམ་གཞིགས་བཏང༌། ཐུན་མཚམས་སུ། མདོ་
གཟུགས་བརྙན་གྱི་གོས་ཚར་བ་བཞིན་དུ་རང་རྒྱུད་སྡིག་པས་གོས་ཚར་བ་
ཡིན་པས། དང་པོ་སྡིག་པའི་ལས་ལམ་ཆེ་འབྲིང་ཆུང་གསུམ་གྱི་རྫོགས་
ཚུལ། དེ་ནས་འབྲས་བུ་རྣམ་སྨིན་གྱི་མྱོང་ཚུལ་རེ་འགའ་རྒྱུ་འབྲས་གཉིས་
ཡིད་ཀྱི་མི་དགེ་བ་གསུམ་གཞི་བསམ་གཉིས་
དེ་ནས་
སྡེ་ལས་བརྒྱ་པ་དང་། དྲན་པ་ཉེར་བཞག གང་པོའི་རྟོགས་བརྗོད་ལ་སོགས་
ལས་འབྲས་སྟོན་པའི་མདོ་རྣམས་ལ་ལྟ་རྟོག་བྱེད། མདོར་ན། མདོ་ལས།

ལས་རྣམས་ཀྱང་ནི་རྩྭ་ཚོགས་པས། །དེ་ཡི་འགྲོ་འདི་སྣ་ཚོགས་བྱས། །སྣ
ཚོགས་རྣམ་པར་འཁྱམས་ཤིང་འཇུག །ལས་ཀྱི་དྲྭ་བ་འདི་ཆེའོ། །ཞེས་པས་
འགྲོ་བ་དྲུག་ན། གནས་མི་འདྲ་བ་ལུས་རྟེན་མི་འདྲ་བ། བདེ་སྡུག་དང་ཚེ་
ཚད་འདྲ་མི་འདྲ་སྣ་ཚོགས་པ་འདི་དག་ལས་རྒྱུ་འབྲས་སྣ་ཚོགས་པའི་
དབང་གིས་བྱུང་ལ་ཁྱད་པར་ད་ལྟ་རང་གི་རྒྱུད་ལ་དཔགས་ན་ཉི་མ་གཅིག་
ལའང་བདེ་སྡུག་བཏང་སྙོམས་ཀྱི་ཚོར་བ་གསུམ་རིམ་པར་འབྱུང་བ་འདི་
ཡང་སྔོན་གྱི་དགེ་བའི་ལས་ཉུང་ངུའི་ད་ལྟ་བདེ་བའི་ཚོར་བ་ཉུང་ངུ་ལས་མི་
མྱོང༌། དེ་བས་སྡིག་པ་མང་དུ་བསགས་པའི་འབྲས་བུ་སྡུག་བསྔལ་གྱི་
ཚོར་བ་མང་དུ་མྱོང་། ཕལ་ཆེར་བདེ་མིན་སྡུག་མིན་གྱི་བཏང་སྙོམས་པའི་
ལས་ཀྱི་འབྲས་བུ་བདེ་མིན་སྡུག་མིན་གྱི་ཚོར་བས་སྔ་མའི་རྒྱུ་རྣམས་རྗེས་
སུ་དཔོག་ནུས་པས་ཕྱིན་ཆད་བདེ་བ་འབའ་ཞིག་གི་རྒྱུ་དགེ་བ་ཁོ་ན་ལ་
∞
8

བློ་སྦྱོང་གི་སྐོར།
བརྩོན་ནས་སྡུག་བསྔལ་གྱི་རྒྱུ་མི་དགེ་བ་སྤངས། བཏང་སྙོམས་ཀྱི་རྒྱུ་
བཏང་སྙོམས་ཀྱི་རྟོག་པ་དང་ལས་རྣམས་དགེ་བའི་ལམ་དུ་བཅུག་ནས་རྒྱུ་
འབྲས་ལ་བླང་དོར་བྱེད་པ་ཤིན་ཏུ་གལ་ཆེ། དགེ་བཤེས་ཕུ་ཆུང་བས།
གནས་ལུགས་དོན་ལ་མ་གྲུབ་ཀྱང་། །རྨི་ལམ་དུས་ཀྱི་རྒྱུ་འབྲས་བཞིན། །
འཁྲུལ་ངོའི་རྒྱུ་འབྲས་མི་བསླུ་བས། །སྡིག་སྤོང་དགེ་ལ་འབོད་ཅིག་ཨཾ། །
གསུངས་པ་བཞིན་བླང་དོར་མ་ནོར་བ་རེ་མ་བྱེད་ན། དུས་ཕྱིས་རྟོགས་པ་
མཐོན་པོར་རློམ་པ་རྣམས་ཀྱིས་སྤོང་དགོས་རྒྱུའི་སྡིག་པ་མི་དགེ་བ་རྣམས་
མི་སྤོང་བར་འཆོལ་ཉོག་ཏུ་སྤྱོད། སྒྲུབ་དགོས་རྒྱུའི་དགེ་བའི་ཚོགས་རྣམས་
མི་སྒྲུབ་པར། འཁྲུལ་ཞིག་དང་བྱ་བཏང་དུ་ཁས་འཆེ་བ་རྣམས་ཀྱི་མིག་
ལྟོས་ངན་པ་རྣམས་ཀྱི་རྗེས་སུ་མ་འབྲང་བར་རང་རྒྱུད་དམ་པའི་ཆོས་དང་
མཐུན་ནམ་འགལ་སྙམ་ནས་ཡང་ཡང་ཞུས་དག་བརྒྱབ་ན་རང་དྲིན་རང་
ལ་ཆེ་བ་ཡིན་པས། མདོ་ལས། སྡིག་པ་དག་དང་དགེ་བ་ལ། །རང་ཉིད་
རང་གི་དབང་པོ་ཡིན། །རང་ཉིད་རང་གི་མགོན་ཡིན་གྱི། །རང་ཉིད་རང་
གི་སྐྱབས་སུ་འགྱུར། །ཞེས་པ་བཞིན་ནོ། །དམ་པའི་ཞལ་ལུང་བདུད་རྩི་
ཐིགས་པ་འདིས། །ཉོན་མོངས་རང་རྒྱུད་ཐ་བ་ནོམ་བྱས་ནས། །ཚུལ་
ཁྲིམས་ཡོན་ཏན་གཞི་རྟེན་འཛིན་མའི་ཁམས། །མངོན་རྟོགས་རིན་ཆེན་
ནོར་གྱིས་ཕྱུག་པར་ཤོག །ཅེས་པའང་གཡུ་ཁོག་བླ་མ་རྡོ་རྗེའི་ངོར་ཆོས་སྨྲ་བ་ཚུལ་ཁྲིམས་རྒྱ་
མཚོས་སོ། །དགེའོ། །བཀྲ་ཤིས།། །།

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།